|  |
| --- |
|  |
| GUVERNUL REPUBLICII MOLDOVAHOTĂRÂRE nr. \_\_\_\_**din 2025****Chișinău** |

**privind măsurile de combatere**

**și prevenirea răspândirii buruienii ambrozia (*Ambrosia artemisiifolia*)**

În temeiul art. 49 alin. (5) din Legea nr. 422/2023 privind măsurile de protecție împotriva organismelor dăunătoare plantelor (Monitorul Oficial al Republicii Moldova, 2024, nr. 98-100 art.147) și art. 40 alin (2) lit. e) din Legea nr. 136/2017 cu privire la Guvern (Monitorul Oficial al Republicii Moldova 2017, nr. 252 art. 412) cu modificările ulterioare, Guvernul

**HOTĂRĂŞTE:**

1. Se aprobă Măsurile de combatere și prevenire a răspândirii buruienii ambrozia *(Ambrosia artemisiifolia) (*în continuare *– ambrozia)*;
2. Se abrogă HG 967/2018 pentru aprobarea Regulamentului privind combaterea și prevenirea răspîndirii buruienii ambrozia (*Ambrosia artemisiifolia*) și a Planului de acțiuni privind combaterea și prevenirea răspîndirii buruienii ambrozia (*Ambrosia artemisiifolia*) pentru anii 2019-2024;
3. Se desemnează autoritățile publice responsabile de combaterea și prevenirea răspândirii buruienii ambrozia:
	1. Ministerul Agriculturii și Industriei Alimentare, Ministerul Sănătății, Ministerul Mediului;
	2. Agenția Națională pentru Siguranța Alimentelor, Agenția/Inspectoratul pentru Protecția Mediului, Agenția Națională pentru Sănătate Publică cu subdiviziunile teritoriale;
	3. Administrația publică locală de nivelul I și Administrația publică locală de nivelul II prin intermediul Direcțiilor raionale responsabile de agricultură, mediu și sănătate.
4. Autoritățile publice responsabile vor asigura, conform competențelor, realizarea Măsurilor de combatere menționate cu planificarea bugetară anuală și pe termen mediu a mijloacelor financiare necesare pentru realizarea lor.
5. Autorități publice responsabile stabilesc și actualizează, ori de câte ori este necesar, procedura de distrugere a buruienii ambrozia, măsurile ce se impun pentru limitarea ariei de extindere a acestei specii invazive și metodele de îndepărtare și eradicare a acestei plante.
6. În vederea promovării soluțiilor corespunzătoare pentru combaterea buruienii ambrozia, Ministerul Agriculturii și Industriei Alimentare, Ministerul Sănătății, Ministerul Mediului și autoritățile administrației publice locale desfășoară anual, în special în perioada de vegetație a buruienii ambrozia, campanii de informare și conștientizare în media și pe site-ul oficial ai instituției.
7. Instituțiile publice media, în scopul promovării soluțiilor menționate la pct. 6, vor planifica și difuza gratis spoturile audio sau grafice elaborate în acest sens în perioada de vegetație a ambroziei.
8. Controlul asupra executării prezentei hotărâri se pune în sarcina Ministerului Agriculturii și Industriei Alimentare, Ministerului Sănătății și Ministerului Mediului.
9. Prezenta hotărâre intră în vigoare la data publicării în Monitorul Oficial al Republicii Moldova.

Anexă

la Hotărârea Guvernului nr. \_\_\_/2025

**Măsurile de combatere**

**și prevenirea răspândirii buruienii ambrozia *(Ambrosia artemisiifolia)***

Capitolul I

DISPOZIŢII GENERALE

1. Măsurile privind combaterea și prevenirea răspândirii buruienii ambrozia (*Ambrosia artemisiifolia*) *(*în continuare *– ambrozia)*, stabilește norme juridice ce reglementează obligațiile proprietarilor sau deținătorilor de terenuri, administratorilor drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole pentru desfășurarea lucrărilor de prevenire, combatere și distrugere a buruienii ambrozia, pentru evitarea instalării și răspândirii vegetației invazive și eliminarea ei în cazul prezenței pe terenurile intravilane sau extravilane.
2. Scopul prezentelor norme îl reprezintă instituirea unor măsuri de prevenire, combatere și distrugere a buruienii ambrozia, denumită științific *Ambrosia artemisiifolia*.
3. Pentru identificarea ambroziei și stabilirea metodelor pentru prevenirea, combaterea și distrugerea acesteia, Ministerul Agriculturii și Industriei Alimentare, Ministerul Sănătății și Ministerul Mediului creează pe site-ul oficial propriu o pagină specială de prezentare a buruienii ambrozia.

Capitolul II

RESPONSABILITĂŢI

1. În vederea promovării soluțiilor corespunzătoare pentru combaterea ambroziei, instituțiile prevăzute la pct. 3 desfășoară anual, în special în perioada de vegetație a buruienii ambrozia, campanii de informare și conștientizare în media, online (pagină specială) și în formă scrisă (materiale informative). Totodată, se pun la dispoziția proprietarilor sau deținătorilor de terenuri, administratorilor drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole materiale informative cu buruiana ambrozia.
2. În vederea elaborării textului paginii speciale, instituțiile prevăzute la subpct. 3.1. contribuie cu informații referitoare la recunoașterea morfologică a plantei aflate în diferite faze de vegetație, modul de înmulțire, răspândire, efectele acesteia asupra sănătății populației, afecțiunile cauzate, cu recomandările de specialitate, precum și prezentarea metodelor de prevenire, combatere și distrugere a buruienii. Elaborarea paginii speciale anuale și postarea acesteia pe site-ul Ministerului Agriculturii și Industriei Alimentare, Ministerului Mediului și Ministerului Sănătății se realizează până în a treia decadă a lunii mai.
3. Instituțiile prevăzute la subpct. 3.2, ori de câte ori este necesar, revizuiesc procedura de distrugere a buruienii ambrozia, măsurile ce se impun pentru limitarea ariei de extindere a acestei specii invazive și metodele de îndepărtare și eradicare a acestei plante.
4. Instituțiile prevăzute la subpct. 3.2, prin structurile teritoriale din subordine, precum și prin alte unități cu care colaborează, asigură transmiterea textului paginii speciale către autoritățile administrației publice locale.
5. În promovarea informației de conștientizare publică privind combaterea buruienii ambrozia, furnizorii de servicii media aflați în jurisdicția Republicii Moldova, vor presta servicii de difuzare gratuite a spoturilor emise de instituțiile prevăzute la subpct. 3.1.
6. Verificarea și identificarea terenurilor infestate cu buruiana ambrozia se declanșează primăvara după răsărirea acestei buruieni și se încheie cel târziu până la data de 20 mai a fiecărui an, când se poate constata o diferențiere vegetativă față de celelalte specii de buruieni.
7. Verificarea și identificarea terenurilor infestate cu buruiana ambrozia de pe raza teritorială a unităților administrativ-teritoriale se efectuează de către autoritățile administrației publice locale, prin reprezentanții direcțiilor agricole raionale responsabile de domeniu, în comun cu angajații primăriei sau persoanele desemnate din cadrul acestora.
8. În urma verificărilor potrivit prevederilor pct. 7, autoritățile administrației publice locale întocmesc harta cu suprafețele de teren pe care s-a constatat existența buruienii ambrozia, potrivit modelului prevăzut în anexa nr. 1, denumit în continuare harta suprafețelor de evidență a ambroziei cel târziu până la data de 25 mai a fiecărui an.
9. Pe baza hărții suprafețelor de evidență a ambroziei prevăzut la pct. 8, autoritățile administrației publice locale transmit o notificare, anexa nr. 2 către toți proprietarii sau deținătorii de terenuri, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole unde au fost identificate focare de infestare cu buruiana ambrozia, potrivit modelului prevăzut în anexa nr. 2, cel târziu până la data de 5 iunie a fiecărui an.
10. În scopul distrugerii buruienii ambrozia și al prevenirii răspândirii acesteia, proprietarii sau deținătorii de terenuri, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole vor desfășura periodic, în perioada cuprinsă între răsărirea acestei plante și apariția primelor inflorescențe, respectiv cel târziu până la data de 30 iunie a fiecărui an sau în termen de 15 zile de la primirea unui avertisment din partea autorităților publice locale, lucrări de întreținere a terenurilor prin smulgere, erbicidare sau alte lucrări și metode prevăzute la pct. 12. Aceste măsuri se mențin până la sfârșitul perioadei de vegetație a buruienii ambrozia.
11. Beneficiarii lucrărilor de construcții au obligația ca pe terenurile afectate de lucrări să ia măsurile necesare pentru evitarea instalării sau răspândirii ambroziei.
12. Metodele recomandate pentru prevenirea, combaterea și distrugerea ambroziei sunt: cosirea repetată, manual sau mecanic, în funcție de locul și suprafața infestată, distrugerea cu unelte agricole, smulgerea, în cazul unor suprafețe izolate, efectuarea unor arături adânci și discuiri pe terenurile agricole, erbicidarea, după caz. Pentru lucrările de întreținere a terenului în ariile naturale protejate, în vederea combaterii buruienii ambrozia, se recomandă distrugerea prin cosire și smulgere.
13. Metodele prevăzute la pct. 12 se aplică potrivit recomandărilor specialiștilor din cadrul subdiviziunilor teritoriale ale Agenției Naționale pentru Siguranța Alimentelor.
14. Autoritățile administrației publice locale supraveghează aplicarea metodelor prevăzute la pct. 12 pe toată perioada de vegetație.
15. Proprietarii sau deținătorii de terenuri, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole pot solicita efectuarea acestor lucrări de către autoritățile administrației publice locale. Autoritățile administrației publice locale efectuează lucrările, pe cheltuiala solicitantului, în măsura în care dispun de mijloacele necesare efectuării acestora, sau îl vor informa pe acesta că nu pot da curs solicitării și că obligația legală prevăzută la pct. 10, rămâne în vigoare. Modalitatea de plată a contravalorii prestațiilor serviciilor de curățare a terenurilor infestate cu buruiana ambrozia se stabilește de către autoritățile administrației publice locale de nivelul I.
16. După transmiterea notificării de către autoritățile administrației publice locale, verificarea și constatarea nerespectării de către proprietarii sau deținătorii de terenuri, beneficiarii lucrărilor de construcții, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole, Agenția Națională pentru Siguranța Alimentelor (ANSA) elaborează ordinul de instituire a unei comisii centrale mixte (denumită în continuare – *Comisia*).
17. Comisia este formată din specialiști desemnați din cadrul instituțiilor prevăzute la subpct. 3.2, care duc la îndeplinire prevederile din prezentele măsuri și un secretar. Președinția Comisiei și secretariatul Comisiei se asigură de către ANSA. Controalele în teritoriu se întreprind din numele Comisiei prin intermediul inspectorilor din subdiviziunile teritoriale, având ca temei prevederile art. 1 alin. (6) al Legii nr. 131/2010 privind controlul de stat.
18. Ministerul Agriculturii și Industriei Alimentare, Ministerul Mediului și Ministerul Sănătății pot solicita Comisiei efectuarea unor controale tematice suplimentare pe raza localităților unde a fost semnalată prezența unor focare de infestare a terenurilor cu buruiana ambrozia, sancțiunile aplicându-se corespunzător prevederilor prezentelor măsuri.
19. Comisia verifică proprietarii sau deținătorii de terenuri, beneficiarii lucrărilor de construcții, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole, în prezența acestora, după caz, iar inspectorii autorităților publice responsabile menționați la subpct. 3.2 constată nerespectarea prevederilor pct. 10 și aplică sancțiuni potrivit prevederilor pct. 30.
20. Membrii Comisiei se deplasează în localitățile unde a fost semnalată existența unor terenuri infestate cu buruiana ambrozia, în baza situației hărții suprafețelor de evidență a ambroziei transmise de autoritățile administrației publice locale.
21. Comisia efectuează primul control în teren pentru toate focarele din localitățile semnalate în harta suprafețelor de evidență, în care nu au fost luate măsurile de combatere a ambroziei, în perioada 1 iulie - 15 iulie a fiecărui an.
22. În situația în care la data efectuării controlului potrivit pct. 21, Comisia constată nerespectarea prevederilor pct. 10 de către proprietarii sau deținătorii de terenuri, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole, aceasta întocmește un proces-verbal de verificare, constatare și aplicare a sancțiunii contravenționale, denumit în continuare proces-verbal, aplicând sancțiunea „Notificare prealabilă”.
23. Procesul-verbal se redactează în trei exemplare originale, potrivit modelului prevăzut în anexa nr. 3, din care un exemplar este transmis contravenientului, un exemplar este transmis primăriei pe raza căreia s-a constatat existența terenului infestat și un exemplar rămâne la Comisie.
24. Comisia coordonează prin intermediul inspectorilor subdiviziunilor teritoriale efectuarea al doilea control asupra terenurilor contravenienților sancționați cu sancțiunea „Notificare prealabilă” în perioada 16-31 iulie a fiecărui an.
25. În situația în care la data efectuării controlului potrivit pct. 24, se constată nerespectarea măsurilor de combatere a ambroziei de către proprietarii sau deținătorii de terenuri, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole, după caz, sancționați cu „Notificare prealabilă”, aceasta încheie un nou proces-verbal în trei exemplare originale și aplică sancțiunile prevăzute de pct. 30.
26. La cel de-al doilea control se realizează imagini video/foto datate și relaționate cu indicatori stabili din locație și cu suprafețele infestate, care se arhivează.
27. Secretariatul Comisiei înregistrează seriile și numerele proceselor-verbale întocmite cu sancțiunile aplicate într-un registru unic și raportate din raza căruia a fost întocmit procesul verbal. Numerotarea proceselor-verbale prin serii și numere sunt prevăzute în Ordinul de instituire a Comisiei.
28. În situația în care autoritățile locale, la expirarea termenului de 15 zile de la transmiterea notificării prealabile, constată că proprietarii sau deținătorii de terenuri, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole nu au efectuat lucrări de curățare a terenurilor infestate cu buruiana ambrozia, pot interveni pe terenurile infestate pentru a le curăța. În toate cazurile în care proprietarul notificat nu permite accesul pe terenul supus lucrărilor de intervenție în vederea executării acestora de către autoritatea administrației publice locale, primarul solicită ofițerul de asigurare a ordinii publice. Costurile generate de efectuarea lucrărilor de prevenire, combatere și distrugere a speciei *Ambrosia artemisiifolia* vor fi suportate de către proprietarii, deținătorii de terenuri, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole.
29. Comisia transmite către instituțiile prevăzute la subpct. 3.1 un raport de activitate privind numărul de persoane fizice sau juridice care au respectat prevederile legii, situația persoanelor care au fost sancționate cu notificare prealabilă, precum și a celor sancționate cu amendă, pe localități, până cel târziu la data de 30 noiembrie a fiecărui an, considerându-se atribuție de serviciu.

Capitolul III

SANCŢIUNI

1. Nerespectarea prevederilor pct. 10 de către proprietarii sau deținătorii de terenuri, beneficiarii lucrărilor de construcții, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole constituie contravenție și se sancționează cu Notificare prealabilă. Constituie contravenție nerespectarea prevederilor din Notificarea prealabilă de către proprietarii sau deținătorii de terenuri, beneficiarii lucrărilor de construcții, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole iar proprietarii sunt sancționați cu amendă contravențională conform art. 117 și art. 189 din Codul contravențional al RM nr. 218-XVI din 24.10.2008.
2. Verificarea și constatarea nerespectării de către proprietarii sau deținătorii de terenuri, beneficiarii lucrărilor de construcții, administratorii drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole sunt obligațiile care le revin autorităților prevăzute în pct. 3 și se verifică de către specialiști desemnați de Comisie, care au și competența de a sancționa nerespectarea prevederilor prezentei hotărâri.
3. Acțiunile de informare, verificare, constatare și sancționare se aplică anual în scopul diminuării ariei de răspândire invazivă, acționându-se până la eradicarea acestei buruieni.

**Anexa nr. 1**

la Măsurile de combatere și prevenirea

 răspândirii buruienii ambrozia (*Ambrosia artemisiifolia*)

Raionul ……………………………

Localitatea …………………………

Data ……………………………….

Harta cu suprafețele de teren pe care s-a constatat existența buruienii ambrozia

|  |  |  |  |  |
| --- | --- | --- | --- | --- |
| Nr. crt. | Denumirea localității | Numele și prenumele/denumirea proprietarilor sau deținătorilor de terenuri, administratorilor drumurilor publice, căilor ferate, cursurilor de apă, lacurilor, sistemelor de irigații și ai bazinelor piscicole unde s-au constatat suprafețe de teren infestate cu buruiana ambrozia | Adresa/date de contact | Scurtă descriere cu privire la localizare, grad de răspândire, mod de combatere |
|  |  |  |  |  |

**Anexa nr. 2**

la Măsurile de combatere și prevenirea

 răspândirii buruienii ambrozia (*Ambrosia artemisiifolia*)

Raionul ……………………………….

Localitatea ……………………………….

Adresa ……………………………….

Către ……………………………….

NOTIFICARE

În urma verificărilor efectuate de către Comisie ………………………………....... s-a constatat prezența unor focare de infestare a terenurilor deținute/administrate de dumneavoastră pe raza acestei unității administrativ-teritoriale, în locul ………………………………. (se va descrie locația), pentru care urmează să aplicați metode de prevenire, combatere și distrugere a buruienii ambrozia, potrivit prevederilor pct. 12 din HG nr.\_\_\_/2025 privind aprobarea Măsurilor de combatere și prevenirea răspândirii buruienii ambrozia (*Ambrosia artemisiifolia*). Pentru recunoașterea acestei buruieni, vă transmitem alăturat prezentarea acestei plante și totodată vă informăm că puteți consulta site-ul Ministerului Agriculturii și Industriei Alimentare (<https://maia.gov.md>) , al Ministerului Mediului (<https://www.mediu.gov.md>) , precum și al Ministerului Sănătății (<https://ms.gov.md>).

Pentru informații suplimentare, vă recomandăm să contactați primăria ………………………………. la telefon ………………… pentru a obține informațiile necesare. Vă atenționăm că aveți obligația aplicării metodelor pentru prevenirea, combaterea și distrugerea buruienii ambrozia până la data de 30 iunie a.c., potrivit prevederilor HG nr.\_\_\_/2025 privind aprobarea Măsurile de combatere și prevenirea răspândirii buruienii ambrozia (*Ambrosia artemisiifolia*). Dacă în urma controlului efectuat în perioada 1 iulie-15 iulie se constată faptul că nu ați luat măsurile specifice de combatere, veți fi sancționați cu „Notificare prealabilă”. În situația în care, în urma celui de-al doilea control efectuat pe teren, se constată faptul că nici până la data de 15 iulie a.c. nu ați luat măsurile necesare pentru prevenirea, combaterea și distrugerea acestei buruieni, veți fi sancționați cu amendă contravențională conform art. 117 și art. 189 din Codul contravențional al RM nr. 218-XVI din 24.10.2008.

Aveți obligația să informați în scris primăria pe raza căreia ați efectuat lucrările prevăzute mai sus.

Primar,……………………

**Anexa nr. 3**

la Măsurile de combatere și prevenirea

 răspândirii buruienii ambrozia (*Ambrosia artemisiifolia*)

Comisia mixtă a raionului ……………………………….

Adresa ……………………………….

Telefon ……………………………….

e-mail ……………………………….

PROCES-VERBAL

de verificare, constatare și aplicare a sancțiunii contravenționale

nr............... încheiat astăzi..................................................(locul, ziua, luna, anul, ora)

1.AGENT CONSTATATOR: ……………………………………..

 Comisia mixtă numită prin Ordinul ANSA nr. …………. din …………….., potrivit prevederilor pct. 16 HG nr.\_\_\_/2025 privind aprobarea Măsurilor de combatere și prevenirea răspândirii buruienii ambrozia (*Ambrosia artemisiifolia*), având următoarea componență:

președinte ………………………………………………………………………………….;

membru 1:………………………………………………………………………………………..;

legitimație.…...…………………………………………………………..;

membru 2:………………………………………………………………………………………..;

legitimație.…...…………………………………………………………..;

membru 3:………………………………………………………………………………………..;

legitimație.…...…………………………………………………………..;

**2.** CONTRAVENIENTUL

**a)** persoana fizică / numele și prenumele ........................, data și locul nașterii ..........................., domiciliul actual stabil ............, IDNP ......................, seria ..... nr. ................., eliberat/eliberată de....................... la data de .................;

**b)** persoana juridică / denumirea întreprinderii..................., cu sediul în .................., str. ................. nr. ......., bl. ................, ap. ........., municipiul/raionul/sectorul ................., codul fiscal ................., reprezentată legal prin domnul/doamna .........................., în calitate de ....................................., domiciliat/domiciliată în ....................., str. .......... nr. ........., bl. .........., ap. .........., municipiul/raionul/sectorul........., având IDNP …………… seria ....... nr. .............., eliberat/eliberată de ........................ la data de ....................

Identificați conform pct. 7 din HG nr.\_\_\_/2025 privind aprobarea Măsurilor de combatere și prevenirea răspândirii buruienii ambrozia (*Ambrosia artemisiifolia*).

**3.**OBIECTUL VERIFICĂRII........................................................................................................

Se indică ce metode de prevenire, combatere și distrugere a buruienii ambrozia nu au fost aplicate potrivit notificării prealabile.

**4.** REALIZARE IMAGINI FOTO/FILM ..........................................................................................

Se realizează fotografii/filme prin care să se dovedească autenticitatea probelor/recunoașterea locației.

**5.** CONSTATĂRI ÎN TIMPUL EFECTUĂRII VERIFICĂRII

ziua - ora - luna - anul .............................................

Descrierea faptei; data și ora comiterii; locul unde a fost comisă; împrejurările ce pot servi la aprecierea gravității și pericolului social al faptei.

**6.** CONSTATAREA SĂVÂRȘIRII CONTRAVENȚIEI ................................................................

**7.** SANCȚIUNEA CONTRAVENȚIONALĂ APLICATĂ

În conformitate cu prevederile pct. 30 din HG nr.\_\_\_/2025 privind aprobarea Măsurilor de combatere și prevenirea răspândirii buruienii ambrozia (*Ambrosia artemisiifolia*): se aplică contravenientului ..................................................................... amenda de ................................ lei (....................................................), care se poate achita, în termen de 15 zile de la data înmânării sau comunicării procesului-verbal de verificare, constatare și aplicare a sancțiunii contravenționale, **în contul autorității administrației publice locale** .....................................,

**în contul de trezorerie al acestuia nr.** ..............................

deschis la .......................................................... .

**8.** Contravenientul nu se află de față/refuză să semneze sau nu poate lua cunoștință de conținutul procesului-verbal (se subliniază cu o linie continuă situația aplicabilă), fapt atestat de martor, domnul/doamna ........................., domiciliat/domiciliată în ...................., str. ........... nr. ............, bl. ........, ap. ........., municipiul/raionul/sectorul........., având IDNP …………… seria ....... nr. .............., eliberat/eliberată de ........................ la data de ....................

Prezentul proces-verbal de verificare, constatare și aplicare a sancțiunii contravenționale a fost încheiat în lipsa unui martor pentru următoarele motive:

...........................................................................................................................................................

ALTE MENȚIUNI

...........................................................................................................................................................

**9.** Documentul doveditor al plății se va trimite recomandat sau va fi prezentat în termen de 15 zile la sediul ............................, pe raza căreia s-a identificat terenul infestat cu buruiana ambrozia, în acest fel orice urmărire încetând. În caz de neachitare a amenzii(lor) se va proceda la executarea silită conform prevederilor legale.

**10.** Contravenientul poate face plângere împotriva procesului-verbal de verificare, constatare și aplicare a sancțiunii contravenționale în termen de cel mult 15 zile de la încheierea/comunicarea acestuia. Plângerea, însoțită de copia procesului-verbal de verificare, constatare și aplicare a sancțiunii contravenționale, se depune la judecătoria în a cărei circumscripție a fost săvârșită contravenția. În termen de 15 zile de la încheierea procesului-verbal de verificare, constatare și aplicare a sancțiunii contravenționale, în situația în care contravenientul este de față, semnează și i se înmânează procesul-verbal.

**12.** Prezentul proces-verbal conține ............. pagini și a fost întocmit în 3 exemplare originale, dintre care un exemplar s-a înmânat contravenientului astăzi ............../se comunică contravenientului în termen de cel mult două luni de la data aplicării sancțiunii, un exemplar se transmite la primăria pe raza căreia s-a constatat contravenția și un exemplar rămâne la agentul constatator.

**13.** OBIECȚIUNI/OBSERVAȚII

 ........................................................... ............................................

Comisia mixtă:

Președinte ............................................................

Membri: ...............................................................

Martor: .......................

Contravenient,..........................

În termen de 15 zile de la comunicarea procesului-verbal de verificare, constatare și aplicare a sancțiunii contravenționale, în situația în care contravenientul nu este de față, nu semnează sau nu poate să ia cunoștință despre conținutul procesului-verbal.

**PRIM-MINISTRU Dorin RECEAN**

**Contrasemnează:**

**Ministrul agriculturii**

**și industriei alimentare Ludmila CATLABUGA**

**Ministrul sănătății Ala NEMERENCO**

**Ministrul mediului Sergiu LAZARENCU**